جارج بینتھم

جارج بینتھم 
جارج بینتھم ، 1800 عیسوی اچ پیدا تھیا اتے 1884 اچ فوت تھیا ، انگلستان دا ہک سنڄاپو باٹنی دا ماہر  ہا ۔ او ٻوٹیاں دی درجہ بندی دے کم دی وجہ توں سنڄاتا ویندا ہا ، جیڑھا جو او جوزف ڈالٹن ہوکر دے رل مل تے لکھیس ، جیندے دا ناں "جینرا پلانٹارم" ہا ۔

ایں کتاب اچ ٻوٹیاں دی درجہ بندی دا ہک نواں طریقہ پیش کیتا ڳیا ہا ، جیڑھا جو اوں ویلھے دے  باٹنی  دے علم اچ ہک وݙا انقلاب ہا ۔ بینتھم اتے ہوکر ٻوٹیاں کوں انہاں دی شکل اتے بناوٹ دے مطابق مختلف گروہاں اچ ونڈیا ہا ، اتے ہر گروہ دی تفصیل نال وضاحت کیتی ہئی ۔ ایں کتاب دی وجہ توں ٻوٹیاں دی درجہ بندی دا علم ٻہوں ودھیا اتے اڄ وی ایہ کتاب باٹنی دے طالب علماں واسطے ٻہوں اہم ہے ۔

بینتھم ٻوٹیاں دے علاوہ ٻئے وی کئی سائنسی کم کیتے ، جیندے اچ قانون تے منطق شامل ہن ۔ او لنڈن دی لینیئن سوسائٹی دا صدر وی ریہا ۔ اوں دی محنت تے ذہانت دی وجہ توں او اپݨے زمانے دا ہک وݙا سائنسدان سنڄاتا ویندا ہا ۔ اوندا کم اڄ وی باٹنی دے علم اچ ٻہوں اہمیت رکھدے ۔